San Markoso departamentas

San Markoso departamentas () – departamentas Gvatemalos vakarinėje dalyje, Meksikos pasienyje, siauru ruožu siekia Ramųjį vandenyną. Administracinis centras – San Markosas.

Regioninės kalbos: ispanų, mamų ir sipakapiečių.

Geografija 

Šiaurinę departamento dalį užima Čiapaso Siera Madrės kalnai. Juose stūkso aukščiausia šalies viršūnė – Tachumulkas (4220 m), bei Takanos ugnikalnis (4092 m). Einant į pietus paviršius leidžiasi į pakrantės lygumą. Upės neilgos, bet vandeningos, neša savo vandenis nuo kalnų į vandenyną: Sučiatė, Kabusas, Naranchas, Nahuatanas, Tilapa, Koatanas, Kuilkas ir kt. Kalnų pašlaitėse auga tropiniai drėgnieji miškai, lygumoje būdingi sausi subtropikų krūmynai.

Administracinis suskirstymas 

Departamentas padalintas į 29 savivaldybes:

 Ajutla
 Katarina
 Komitancsilijas
 Koncepsjon Tutuapa
 El Rodeo
 El Kecalis
 El Tumbadoras
 Eskipulas Palo Gordas
 Iščiguanas
 La Reforma
 Malakatanas
 Nuevo Progresas
 Okosas
 Pachapita
 Rio Blankas
 San Antonijo Sakatepekesas
 San Kristobal Kučas
 San Chosė Ochetenamas
 San Lorensas
 San Markosas
 San Migel Ištahuakanas
 San Pablas
 San Pedro Sakatepekesas
 San Rafael Pie de La Kuesta
 Sibinalis
 Sipakapa
 Takana
 Tachumulkas
 Techutla

Šaltiniai 

Gvatemalos departamentai